Quinta-Feira, XXXIII Tempo Comum (Ano C) – Diocese de Dili\nDiocese de Dili > NOTÍCIAS > LETURA DIÁRIA > Quinta-Feira, XXXIII Tempo Comum (Ano C)\nQuinta-Feira, XXXIII Tempo Comum (Ano C)\nPrimeira Leitura 1 Mac. 2. 15-29\nLia housi primeiro livro Macabeus nian:\nIha loron hirak nebá, ema sira be liurai Antíoco haruka simu ordem atu obriga Israel oan sira husik sira nia fiar. Sira mai iha cidade Modin atu hadi’a hasa’e sacrifício. Israel oan sira wa’in libur hamutuk ho sira. Maibé Matatias ho nia oan sira hadook an housi sira no metin nafatin ho sira nia fiar. Liurai nia manu ain sira ba hasouru Matatias hodi dehan: “Ó mak ulun boot no naran boot iha cidade ne’e. Ó nia oan sira no parente sira fó biit no ukun ba ó. Tan ne’e, ó mai uluk halo tuir liurai nia ordem hanesan nação sira hotu halo, ema sira housi Judá no sira nebé hela iha Jerusalém halo. Nune’e, ó ho ó nia oan sira sei hela iha belun sira liurai nia leet; hetan honra hodi simu osan mutin, osan mean ho presente barak”. Wainhira atu hatan, Matatias dehan ho lian maka’as: “Maski nação hot-hotu be iha liurai nia ukun rona liurai hodi husik sira nia bei-ala sira nia lisan, hakarak liu tuir liurai nia ordem; ha’u, oan sira ha’u nian, ha’u nia parenti sira, ami sei tuir nafatin moruk ami nia bei-ala sira nian. Maromak sei tulun ami atu halo tuir nafatin Nia lei no Nia ukunfuan sira. Ami sei la sée tilun ba liurai nia liafuan sira, hodi husik ami nia lisan, maski ba kuanan eh ba karuk.”\nWainhira nia ko’alia hotu tiha liafuan hirak ne’e, ema Judeu ida, iha ema hotu nia oin, hakbesik ba atu hasa’e sacrifício ida iha altar Modin nian, tuir ordem liurai nian. Matatias haré tiha nia ho biit maka’as tebes, nia laran nakdedar, ho hirus be justo, nia halai hasouru nia hodi oho tiha nia iha altar ne’e. Oho mós liurai nia manu ain nebé obriga nia hasa’e sacrifício hodi sobu mós altar.\nHo nia barani ida ne’e, hatudu nia domin tan ba Lei, hanesan uluk Fineias halo hodi hasouru Zambri, Salu nia oan. Nune’e, Matatias hahu hakilar iha cidade ho lian maka’as, dehan : “Imi hotu nebé hadomi Na’i Nia Lei hodi hakarak metin nafatin iha moruk, sai hodi mai tuir ha’u”. Hafoin, nia halai ba foho ho nia oan sira hodi husik hela hotu sira nia riku-soi iha cidade.\nIha tempo nebá duni, ema Judeu sira barak nebé hadomi justiça no direito, tun ba rai fuik maran hodi hôrik iha nebá.\nSalmo Responsorial Sal. 49(50). 1-2, 5-6, 14-15 (R. 23b)\nRefrão : Ba ema nebé moris tuir lialós, ha’u sei fó Maromak Nia Maksoyn!!! Repete-se\nIha tempo nebá, wainhira Jesus to’o besik ba Jerusalém, haré cidade, Jesus tanis no dehan: “Ó hatene karik ohin ne’e Ida nebé lori dame! Maibé buat ne’e sumin hela ba ó nia matan. Loron sei mai wainhira ó nia funu baluk sira sei hada kota hale’u ó housi fatin hotu; sira sei hanehan ó ba rai, no mós ó nia oan sira iha ó nia muro laran; sora sei la husik fatuk ida hamriik iha fatuk seluk nia leten, basá ó la hatene tempo nebé Na’i sei mai haré ó”.\nPrevious PostQuarta-Feira, XXXIII Tempo Comum (Ano C) Next PostSexta-Feira, XXXIII Tempo Comum (Ano C)